DJEČJI VRTIĆ POŽEGA

Rudinska 8, 34 000 Požega

KLASA:112-01/25-01/5

URBROJ:2177-1-9-05-25-1

Požega, 16. siječnja 2025.

Na temelju članka 26. stavka 1. Zakona o predškolskom odgoju i obrazovanju (Narodne novine, broj: 10/97.,107/07., 94/13., 98/19., 57/22. i 101/23. - Uredba) (u nastavku teksta: Zakon), Pravilnika o odgovarajućoj vrsti i razini obrazovanja odgojno-obrazvnih i ostalih radnika u dječjem vrtiću, ustanovma te drugim pravnim i fizičkim osobama koje provode programe ranog i predškolskog odgoja i obrazovanja (Narodne novine, broj:145/25.) (u nastavku teksta: Pravilnik), članka 49. stavka 1. podstavka 16. Statuta Dječjeg vrtića Požega, KLASA:012-03/22-01, URBROJ:2177-1-9-05-22-1 od 14. studenoga 2022. godine i Odluke Upravnog vijeća Dječjeg vrtića Požega, KLASA:601-02/25-09/1, URBROJ:2177-1-9-05-25-5 od 10. siječnja 2025. godine, Upravno vijeće Dječjeg vrtića Požege, raspisuje

**N A T J E Č A J**

**za zasnivanje radnog odnosa**

I. Raspisuje se natječaj za zasnivanje radnog odnosa u Dječjem vrtiću Požega (u nastavku teksta: Dječji vrtić) na upražnjeno radno mjesto KUHARA, na neodređeno puno radno vrijeme, jedan izvršitelj.

Uvjeti: strukovno obrazovanje u trajanju od tri godine u sektoru turizam i ugostiteljstvo sukladno članku 13. stavku 1. točke g) Pravilnika, jedna godina radnog iskustva.

Pored navedenih uvjeta kandidati moraju ispunjavati i opće uvjete propisane općim propisima o radu:

1. punoljetnost

2. hrvatsko državljanstvo

3. zdravstvena sposobnost za obavljanje poslova radnog mjesta kuhara.

Radni odnos u Dječjem vrtiću ne može zasnovati osoba koja ima zapreke definirane člankom 25. Zakona.

II. Prijavi na natječaj (u nastavku teksta: prijava) obvezno se prilažu sljedeći dokumenti:

* životopis
* dokaz o državljanstvu (preslika domovnice, važeće osobne iskaznice, putovnice ili vojne

iskaznice, sukladno članku 29. stavku 1. Zakona o hrvatskom državljanstvu (Narodne novine,

broj: 53/91., 70/91., 28/92., 113/93., 130/11. i 110/15.)

* dokaz o odgovarajućem stupnju obrazovanja (svjedodžba)
* elektronički zapis odnosno potvrda o podacima evidentiranim u matičnoj evidenciji Hrvatskog

zavoda za mirovinsko osiguranje

* kao dokaz o nepostojanju zapreka za zasnivanje radnog odnosa sukladno članku 25. Zakona

o predškolskom odgoju i obrazovanju dostavljaju se sljedeći dokumenti (ne stariji od tri mjeseca računajući od dana objave natječaja na Hrvatskom zavodu za zapošljavanje):

a)  uvjerenje nadležnog suda da se protiv kandidata ne vodi kazneni postupak prema članku 25. stavku 2. Zakona o predškolskom odgoju i obrazovanju

b) uvjerenje nadležnog suda da se protiv kandidata ne vodi prekršajni postupak prema

članku 25. stavku 4. Zakona o predškolskom odgoju i obrazovanju

c)  potvrda nadležnog Hrvatskog zavoda za socijalni rad da kandidat nema izrečenu

mjeru za zaštitu dobrobiti djeteta iz članka 25. stavka 10. Zakona o predškolskom

odgoju i obrazovanju.

Prijavu i životopis potrebno je vlastoručno potpisati.

U prijavi se navode osobni podaci podnositelja prijave (osobno ime, OIB, datum i mjesto rođenja, adresa stanovanja, broj telefona ili mobitela, e-mail adresa) i naziv radnog mjesta na koje se prijavljuje.

Uvjerenje o zdravstvenoj sposobnosti dostavlja izabrani kandidat prije zasnivanja radnog odnosa, tj. potpisivanja ugovora o radu.

Dokumenti se prilažu u neovjerenoj preslici, a izabrani kandidat dužan je prije potpisivanja ugovora o radu dostaviti na uvid izvornike dokumentacije priložene uz prijavu.

Dopunu prijave moguće je podnijeti zaključno do dana isteka natječajnog roka.

Ispunjavanje uvjeta određuje se na posljednji natječajnog roka.

III. Na natječaju ravnopravno mogu sudjelovati kandidati oba spola sukladno članku 13. Zakona o ravnopravnosti spolova (Narodne novine, broj: 82/08. i 69/17.), a izrazi koji se koriste u ovom natječaju uporabljeni su neutralno i odnose se na muške i ženske osobe.

IV. Osobe koje prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu i imaju prednost u odnosu na ostale kandidate samo pod jednakim uvjetima.

Kandidat može ostvariti pravo prednosti prilikom zapošljavanja, sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17., 98/19., 84/21. i 156/23.) (u nastavku teksta: Zakona o hrvatskim braniteljima), članku 48.f Zakona o zaštiti vojnih i civilnih invalida rata (Narodne novine, broj: 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) (u nastavku teksta: Zakona o zaštiti vojnih i civilnih invalida rata), članku 47. Zakona o civilnim stradalnicima iz Domovinskog rata (Narodne novine, broj: 84/21.) (u nastavku teksta: Zakona o civilnim stradalnicima iz Domovinskog rata), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13., 152/14., 39/18. i 32/20.) (u nastavku teksta: Zakon o profesionalnoj rehabilitaciji) i članku 22. Ustavnog zakona o pravima nacionalnih manjina (Narodne novine, broj: 155/02., 47/10., 80/10. i 93/11.) (u nastavku teksta: Ustavni zakon) dužan je u prijavi na natječaj pozvati se na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prilikom zapošljavanja sukladno članku 102. Zakona o hrvatskim braniteljima, uz prijavu na natječaj dužan je dostaviti, osim dokaza o ispunjavanju traženih uvjeta i dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima, dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava> %20prednosti%20pri%20zapo%C5%A1ljavanju-%20ZOHBDR%202021.pdf.

Kandidat koji se poziva na pravo prednosti u skladu člankom 48.f Zakona o zaštiti vojnih i civilnih invalida rata, uz prijavu na natječaj dužan je priložiti, osim dokaza o ispunjavanju traženih uvjeta, i sve potrebne dokaze o ispunjavanju uvjeta odredbe na koju se poziva, odnosno dokaz o priznatom statusu, dokaz da to pravo već nije koristio te dokaz iz kojeg je vidljivo na koji je način prestao radni odnos kod posljednjeg poslodavca (ugovor, rješenje, odluka, sporazum i slično), a pravo prednosti ostvaruje samo pod uvjetom da nema osoba koje to pravo ostvaruju u skladu s odredbama Zakona o hrvatskim braniteljima iz Domovinskog rata i članovima njihovih obitelji.

Kandidat koji se poziva na pravo prednosti sukladno članku 47. Zakona o civilnim stradalnicima iz Domovinskog rata, dužan je, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20pred>nosti%20pri%20zapo%C5%A1ljavanju- %20Zakon%20o%20civilnim%20stradalnicima%20iz%20DR.pdf.

Kandidat koji se poziva na pravo prednosti prilikom zapošljavanja sukladno članku 9. Zakona o profesionalnoj rehabilitaciji uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca (ugovor, rješenje, odluka i sl.).

Kandidat koji se poziva na pravo prednosti prilikom zapošljavanja sukladno članku 22. Ustavnog zakona uz prijavu na natječaj, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine.

V. U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (Narodne novine, broj: 42/18.), prijavom na ovaj natječaj podnositelj prijave daje privolu za prikupljanje i obradu podataka iz natječajne dokumentacije, u svrhu provedbe ovog natječaja.

VI. Prijava s dokazima o ispunjavanju uvjeta **podnosi se u roku osam dana od dana objave natječaja na mrežnim stranicama Hrvatskog zavoda za zapošljavanje** i to neposredno u tajništvu Dječjeg vrtića ili preporučeno poštom, na adresu:

Dječji vrtić Požega, Rudinska 8, p.p. 623, 34000 Požega,

s naznakom. „Za natječaj - kuhar“.

VII. Za podnositelje prijave na ovaj natječaj koji ispunjavaju formalne uvjete odnosno koji su kandidati natječaja provest će se prethodna provjera znanja i sposobnosti (u nastavku teksta: provjera znanja) putem pisanog testiranja i intervjua.

Kandidati će biti posebno i pravodobno obaviješteni o mjestu i vremenu prethodne provjere znanja, o području provjere znanja (pravnim i drugim izvorima) i to putem službene mrežne stranice Dječjeg vrtića ili telefonom ili e-mail poštom.

Kandidat koji ne pristupi pisanom testiranju smatrat će se da je odustao od kandidature odnosno da je povukao prijavu.

Ravnatelj Dječjeg vrtića imenovat će Povjerenstvo za provedbu natječaja (u nastavku teksta: Povjerenstvo) koje će utvrditi koji podnositelji prijava ispunjavaju formalne uvjete propisane natječajem.

Kandidati koji zadovoljavaju formalne uvjete natječaja biti će pozvani na pisano testiranje koje će provoditi Povjerenstvo, a nakon provedenog pisanog testiranja provest će se i intervju sa kandidatima.

VIII. Urednom prijavom smatra se prijava koja sadržava sve podatke i priloge navedene u natječaju.

IX. Osobe koje podnesu nepotpune i nepravodobne prijave na natječaj ne smatraju se kandidatima prijavljenim na natječaj.

X. Dječji vrtić zadržava pravo da po raspisanom natječaju ne mora izvršiti izbor, te se u tom slučaju donosi odluka o poništenju natječaja bez mogućnosti ulaganja pravnog lijeka.

XI. O rezultatima natječaja, kandidati će biti obaviješteni u zakonskom roku.

XII. Ovaj će se natječaj objaviti na oglasnoj ploči i mrežnim stranicama Hrvatskog zavoda za zapošljavanje i na oglasnoj ploči i mrežnim stranicama Dječjeg vrtića.

UPRAVNO VIJEĆE DJEČJEG VRTIĆA POŽEGA